Document ID: 32004R2108

UREDBA KOMISIJE (ES) št. 2108/2004
z dne 10. decembra 2004
o spremembi Uredbe Komisije (ES) št. 1420/2004 o določitvi, v kakšnem obsegu se lahko ugodi zahtevkom za uvozne pravice, vloženim za kvoto za zamrznjeno goveje in telečje meso, predvideno z Uredbo (ES) št. 1203/2004 in o zagotavljanju upravnih predpisov za dodelitev določenih uvoznih pravic
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
ob upoštevanju Uredbe Komisije (ES) št. 1203/2004 z dne 29. junija 2004, o odpiranju in določitvi upravljanja tarifne kvote za zamrznjeno goveje meso, ki se uvršča v oznako KN 0202, in proizvode, ki se uvrščajo v oznako KN 0206 29 91 (od 1. julija 2004 do 30. junija 2005), in zlasti člena 5 (2),
ob upoštevanju naslednjega:
(1)
Člen 1 Uredbe (ES) št. 1203/2004 določa, da je kvota za proizvode, zajete v oznaki KN 0202 in proizvode, zajete pod oznako KN 0206 29 91, 53 000 ton, glede na kar lahko uvozniki skupnosti vložijo zahtevek za uvozne pravice.
(2)
Ker je zaprošeno število za uvozne pravice preseglo razpoložljivo količino, omenjeno v členu 1 Uredbe (ES) št. 1203/2004, je bil koeficient znižanja zaprošenih uvoznih pravic določen v skladu s členom 1 Uredbe Komisije (ES) št. 1420/2004 (3) v skladu s členom 5 Uredbe (ES) št. 1203/2004.
(3)
Po objavi zgoraj omenjenega koeficienta znižanja sta Združeno kraljestvo in Malta obvestila Evropsko komisijo, da so njuna sporočila zaprošenih uvoznih pravic Evropski komisiji v skladu z členom 4(2) Uredbe št. 1203/2004 vsebovala določene upravne napake v zvezi z referenčno količino, zapisano v členu 3 omenjene Uredbe, na podlagi katere mora biti določena stopnja pravic dostopa izvajalcev do kvote.
(4)
Izravnava količin, ki so deklarirane v prevelikem številu na eni strani in tistih, ki so deklarirane v premajhnem številu na drugi, vodi k višjemu koeficientu, na podlagi katerega se lahko sprejme zahtevke za uvozne pravice.
(5)
Posledično se koeficient znižanja, naveden v členu 5 Uredbe (ES) št. 1203/2004 ponovno izračuna na podlagi popravljene celovite referenčne količine.
(6)
Uredbo (ES) št. 1420/2004 je treba ustrezno spremeniti.
(7)
Vendar je treba stopnjo uvoznih pravic za vsakega izvajalca, ki je podal zahtevek v skladu z Uredbo (ES) št. 1203/2004, ponovno izračunati samo na podlagi tega novega koeficienta, v primeru, da se izvajalec še vedno zanima za pridobitev še večjega števila pravic. Zato je treba vzpostaviti ustrezna pravila.
(8)
Ukrepi, določeni v tej uredbi, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Člen 1 Uredbe (ES) št. 1420/2004 se nadomesti z naslednjim:
„Člen 1
Vsak zahtevek za uvozne pravice, vložen v skladu s členom 4(1) Uredbe (ES) št. 1203/2004, se ugodi v višini 14,96825 % zaprošenih uvoznih pravic.“.
Člen 2
Povečano število uvoznih pravic, ki izhaja iz ponovnega izračuna takšnih pravic na podlagi koeficienta, določenega v členu 1, se dodeli samo za zahtevek zadevnih izvajalcev. Pred izdajanjem povečanega števila uvoznih pravic mora zadevni izvajalec skupaj z zahtevkom vložiti poroštvo za zadevne količine, ki se izračunajo s smiselno uporabo člena 6(1) Uredbe (ES) št. 1203/2004.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. decembra 2004

Labels: 3
17
15